Da er mappen levert, så nå er det bare å vente på bedømmelsen. Skal nå nyte en helg uten skole og feire min manns 50 års dag, før eksamen begynner på mandagen.
Det første møtet med WordPress var ikke så veldig moro. Alle php filene og flere CSS filer for samme theme gjorde at jeg følte det som om jeg var sluppet ut på dypt vann uten å kunne svømme. Men etter å ha lastet opp filer, slettet og lastet opp hele wordpress på nytt, begynte ting å falle så smått på plass.
Etter en del frem og tilbake valgte jeg et theme som hadde store muligheter for endringer og tilpassinger uten å måtte endre på kodene i filene. Det var da enkelt å style nettsiden slik jeg ville ha den med farger, heading, logo, bilder og innhold. Jeg laget headingen i photoshop og logoen i illustrator og lastet dem opp på wordpress. Jeg lette rundt på nettet for å finne bilder og tekst jeg kunne bruke, og lot bildene bestemme fargene på nettsiden, for å trekke alt sammen.
For å få til kontakt oss siden, la jeg inn en plugin, for at besøkende kan legge igjen kontakt informasjon og beskjeder. Det å legge inn en plugin var veldig enkelt, og den hadde mange tilpasningsmuligheter både i design og funksjon.
Jeg brukte et par dager for å finne ut hvordan jeg skulle slette comments boksen som var lagt inn på hver side. Jeg lette gjennom hver eneste fil i hele themet, men fant ikke ut av det. Til slutt gikk jeg inn på themets forfatters nettside og søkte i formum der, og fant ut at det var så enkelt som bare det. Alt jeg behøvde å gjøre var å gå inn på pages og fjerne haken i en boks . Det var altså ikke noe nødvendig å endre på noen koder i filene.
Ellers fant jeg at wordpress var enkel å bruke og enkel å tilpasse. Ved å legge inn statiske sider der man ikke ønsker at besøkende skal være interaktive, kan man designe sidene slik at de ikke ser ut som en blogg. Det er fullt mulig å endre på tekst og bilder og å ha en “blog” side der man legger ut informasjon e.l.
WordPress har også en codex der man kan finne all informasjon man trenger om wordpress, selv om ikke alt var så enkelt å forstå. Det som var litt tungvint var at man måtte logge seg inn på nytt med et annet passord og brukernavn for å få tilgang til all dokumentasjonen.
Jeg forkastet den første siden jeg laget, for den ble altfor tung og kompakt. I en av HTML/CSS bøkene jeg har fant jeg en god løsning på layout med grid, der siden blir laget med boxer i forskjellig bredde, noen for tekst/bilder og noen blanke. Deretter kunne jeg lage et background image for #container elementet der det ser ut som om layouten er laget med kolonner i forskjellig bredde. Istedenfor å slice hver enkelt bit fra photoshop importerte jeg bakgrunns bilde helt. Så når tekst og bilder var lagt på plass, ser det ut som om det er laget med kolonner.
Layouten er en blandig av symmetrisk og asymmetrisk. Det er det som appelerer mest til meg, og det gjør det enklere å jobbe med bilder og tekst som er vanskelig å skalere slik at boksene blir like på høyre og venstre side av siden.
Jeg fant at det å jobbe med grids var veldig enkelt i forhold til å jobbe med plassering av de forskjellige boksene og kolonnene. Alt jeg behøvde å gjøre, var å bruke Nathan Smiths mål, legge boksene i rader fra venstre mot høyre, bruke Clear both og så legge neste rad. Videre fant jeg ut at det å være uhyggelig nøyaktig med wireframen er viktig. For å gjøre det enklere å plassere bilde og tekst i samme boksen, er det lettere å lage en boks for bildet og en boks for teksten og plassere dem tett vedsiden av hverandre. Dermed ser det ut som en boks med bilde og tekst.
Nå er oppgaven levert, og det skal bli deilig med noen dager fri før neste økt. Har funnet ut at vi bare har begynt å skrape litt i overflaten i forhold til hva Flash har å tilby, og at man må være pinlig nøyaktig når man skriver kodene i AS. Programmet sier relativt raskt i fra dersom noe er feil, men det er ikke alltid så lett å finne feilen likevel. I denne oppgaven har jeg forsøkt utallige metoder og løsninger for å få alt til å fungere sammen, men det har ikke vært så lett. Er likevel litt fornøyd med det endelige resultatet, og håper at det vil oppføre seg ordentlig når lærerne skal teste det ut. Men, jeg må innrømme at jeg har min tvil om akurat det.
Selv om denne oppgaven var morsom å lage, begynner Flash nå å bli skikkelig frustrerende. Har jobbet i en uke for å finne riktige koder for å få flash galleriet til å spille av slik jeg ønsker uten hell, og nå begynner jeg å bli temmelig frustrert i og med den skal leveres i morgen. Selv de enkleste tingene virker nå som temmelig uoverkommelige og ingenting virker ordentlig. Når jeg tror jeg har fått det til, oppstår en annen feil. Når den er rettet, kommer det en ny, og slik har de siste 5 dagene gått. Er nå egentlig klar for å kaste både pc og flash i veggen og gi opp. Men får vel forsøke å komme gjennom de siste timene før levering.
Flash er kjempe gøy. Jeg gjorde faktisk denne oppgaven to ganger, men den første ble litt utenfor temaet, da jeg ble bitt av animasjons basillen og fikk alt til å bevege seg. Ikke helt det oppgaven gikk ut på, så jeg laget en ny.
Jeg valgte formprinsippene balanse, bevegelse, enhet/helhet og proporsjon. Som bilder valgte jeg noen blomster bilder jeg har tatt tidligere. Å lage knappene for å kunne bevege seg fra scene til scene var ikke så vanskelig. Det som var viktig var å holde tungen rett i munnen og ikke få noen skrivefeil i action script. Men programmet sier jo ifra hvor feilen ligger, så det også gikk greit.